Valencià Catalán Rosary Prayers

This language is also known as Català, Valenciano, Valencian, Catalán, and Catalan-Valencian-Balear.

This language is a dialect of Catalan-Valencian-Balear spoken in Valencia Community and Province, Spain and Andorra.

(Prayers that are not known in this language are shown in English until we have the complete prayer, at which time it will be shown in both languages.)

See Also

Algherese (Catalan-Valencian-Balear) Rosary Prayers Bacavès Rosary Prayers Català Rosary Prayers Mallorqui Catalán Rosary Prayers Mallorqui Rosary Prayers Valencia Rosary Prayers

+ EL SENYAL DEL CRISTIÀ / + The Sign of the Cross / + Signum Crucis (Version A)
+ En el nom del Pare, i del Fill, i de l’Esperit Sant. Amén.

+ PEL SENYAL / + The Sign of the Cross / + Signum Crucis (Version A)
Pel senyal de la santa Creu, dels nostres enemics allibereu-nos, Senyor, Déu nostre. + En el nom del Pare, del Fill, i de l’Esperit Sant. Amén.

Professió Apostòlica De La Fe / The Apostles' Creed / Credo (Version A)
Crec en un Déu, Pare totpoderós, creador del cel i de la terra. I en Jesucrist, únic Fill seu i Senyor nostre; el qual fou concebut per obra de l'Esperit Sant, nasqué de Maria verge; patí sota el poder de Ponç Pilat, fou crucificat, mort i sepultat; davallà als inferns, ressuscità el tercer dia d'entre els morts; se'n pujà al cel, seu a la dreta de Déu, Pare totpoderós; i d'allí ha de venir a judicar els vius i els morts. Crec en l'Esperit Sant; la santa mare església catòlica, la comunió dels sants; la remissió dels pecats; la resurrecció de la carn; la vida perdurable. Amén.

Pare Nostre / Our Father / Pater Noster
Matthew 6:9-13 Luke 11:2-4

Pare nostre, que estás en el cel, Santificat siga el teu nom. Vinga a nosatres el teu regne. Faca's la teua voluntat aixina en la terra com en el cel. El nostre pa de cada dia dona-nos-el hui. I perdona-nos les nostres culpes, aixina com nosatres perdonem als qui nos ofenen. I no nos deixes caure en la temtació. Sino Iliura-nos del mal. Amén.

Pare Nostre / Our Father / Pater Noster (Version A)
Pare nostre que esteu en el cel, Siga santificat el vostre nom, Vinga a nosaltres el vostre Regne, Faça's la vostra voluntat així a la terra com es fa en el cel; El nostre pa de cada dia doneu-nos senyor el dia de hui. I perdoneu les nostres culpes, així com nosaltres perdonem els nostres deutors. I no permeteu que nosatres caiguem a la tentació ans allibereu-nos de qualsevol mal. Amén.

Pare Nostre / Our Father / Pater Noster
Pare nostre, que esteu en el cel, sigui santificat el vostre nom; vingui a nosaltres el vostre regne; faci´s la vostra voluntat, així en la terra com en el cel. El nostre pa de cada dia doneu-nos avui; i perdoneu les nostres culpes, així com nosaltres perdonem els nostres deutors; i no permeteu que caiguem en la temptació, ans deslliureu-nos del mal. Amén!

Pare nostra / Our Father / Pater Noster
(spoken in Andorra)

Pare nostra del cel, sigui santificat el teu nom; vingui el teu Regne; faci's la teva voluntat, així tambe a la terra. Dóna’ns avui el nostre pa de cada dia; i perdona’ns les nostres ofenses, com també nosaltres hem perdonat els qui ens ofenen; i no deixis que caiguem en la temptació, ans deslliura’ns del Maligne. Amén.

Déu vos salve, Maria / Dios Te Salve Maria / Hail Mary / Ave Maria (Version A)
Déu vos salve, Maria, plena de gràcia; el Senyor és amb vós. Beneïda sou vós entre totes les dones, i beneït és el fruit del vostre ventre: Jesús. Santa Maria, Mare de Déu, pregueu per nosaltres pecadors, ara i en l’hora de la nostra mort. Amén.

Dios Te Salve Maria / Hail Mary / Ave Maria
Dios te salve Maria, plena eres de gracia, el Señor está en vostra compañia, beneida tu eres entre totes les dones, y beneit es el fruit del vostro ventre Chesus. Santa Maria, mare de Dios, suplica por nosatres pecaors, ara, y en el hora de nostra mort. Asi-siga.

Déu vos salve Maria / Hail Mary / Ave Maria
Déu vos salve Maria, plena sou de gràcia; el Senyor és amb Vós; beneïda sou Vós entre totes les dones, i beneït és el fruit del vostre sant ventre Jesús. Santa Maria, Mare de Déu; pregueu per nosaltres pecadors, ara i en l’hora de la nostra mort. Amén.

Glòria al Pare / Glory Be to the Father / Gloria Patri (Version A)
Glòria al Pare, al Fill i a l’Esperit Sant. Com era al principi, ara i sempre, i pels segles dels segles.

Oh, My Jesus / Fatima Prayer
Oh, my Jesus, forgive us our sins. Save us from the fires of hell. Lead all souls to Heaven, especially those most in need of Your mercy.

Déu us salve, Reina / Hail, Holy Queen / Salve Regina (Version A)
Déu us salve, Reina i Mare de misericòrdia, vida, dolcesa i esperança nostra, Déu us salve. A Vós cridem els desterrats fills d’Eva; a Vós sospirem, gemint i plorant en aquesta vall de llàgrimes. Ara, doncs, Senyora, advocada nostra, aquests ulls vostres, tan misericordiosos, gireu-los envers nosaltres. I després d’aquest exili mostreu-nos Jesús, fruit beneït del vostre ventre. Oh clementíssima, oh piadosa, dolça Verge Maria!

How to Pray the Rosary
1. + (The Sign of the Cross / Signum Crucis) 2. Professió Apostòlica De La Fe (The Apostles' Creed / Credo) 3. Pare Nostre (Our Father / Pater Noster) 4. 3 Dios Te Salve Maria (Hail Mary / Ave Maria) 5. Glòria al Pare (Glory Be to the Father / Gloria Patri) 6. Announce the 1st Mystery 7. Pare Nostre 8. 10 Dios Te Salve Maria 9. (Glory Be to the Father / Gloria Patri) / Oh, My Jesus 10. Announce 2nd Mystery 11. Pare Nostre 12. 10 Dios Te Salve Maria 13. Glòria al Pare / Oh, My Jesus 14. Announce the 3rd Mystery 15. Pare Nostre 16. 10 Dios Te Salve Maria 17. Glòria al Pare / Oh, My Jesus 18. Announce 4th Mystery 19. Pare Nostre 20. 10 Dios Te Salve Maria 21. Glòria al Pare / Oh, My Jesus 22. Announce the 5th Mystery 23. Pare Nostre 24. 10 Dios Te Salve Maria 25. Glòria al Pare / Oh, My Jesus 26. Déu us salve, Reina (Hail, Holy Queen / Salve Regina) For the Intentions and protection of our Holy Father: 27. Pare Nostre (Our Father / Pater Noster) 27. Dios Te Salve Maria (Hail Mary / Ave Maria) 27. Glòria al Pare (Glory Be to the Father / Gloria Patri) 28. + (The Sign of the Cross / Signum Crucis)

ACTE DE FE, D’ESPERANÇA I DE CARITAT / Act of Faith, Hope and Love (Version A)
Jo crec en vós, Déu meu, creador de tot i Pare de tots els homes. Jo espere en vós, i pose en vós tota la meua confiança. Jo us estime, amb tot el meu cor, amb tot el pensament, amb totes les forces, per damunt de totes les coses.

PREGÀRIA PER DONAR GRÀCIES / PRAYER TO GIVE THANKS (Version A)
Jesús, estic content per moltes coses, i us done gràcies per totes les coses bones que m’heu donat. I us done gràcies també perquè vós sou sempre al meu costat com un amic que no falla mai. Gràcies, Jesús.

PREGÀRIA DEL MATÍ / PRAYER OF THE MORNING (Version A)
Jesús, us done gràcies pel dia que comença. Jesús, estigueu sempre amb mi, en totes les coses que faça. Jesús, ensenyeu-me a estimar tothom tal com vós m’estimeu.

PREGÀRIA VESPERTINA / Evening Prayer (Version A)
Jesús, ara que el dia s’acaba i ja s’acosta la nit, us done gràcies per les alegries que he tingut hui i us demane perdó per les vegades que he fet algun mal als altres. Vetlleu per mi aquesta nit, vetlleu per tots els de casa, i ensenyeu-me a estimar-vos més.

PER BENEIR LA TAULA / Grace Before Meals (Version A)
1.- Déu i Pare omnipotent amb sa divina paraula beneixca aquesta taula i a tots nosaltres també.

2.- Beneïu, Senyor, la taula que hem parat i hem proveït a la mesura vostra, i com un invisible convidat, no us aparteu, Senyor, de vora nostra.

3.- Beneïu-nos, Senyor, beneïu l’aliment que ara anem a menjar i procureu el pa a aquells que pas sen fam.

PREGÀRIA PER DEMANAR PERDÓ / PRAYER TO ASK FORGIVENESS (Version A)
Pregària treta del Ritual de la Penitència

Jesús, Senyor, vós que obríeu els ulls als cecs, i curàveu els malalts, vós que vau absoldre la dona pecadora i vau refermar Pere en el vostre amor després del seu pecat, escolteu la meua pregària: perdoneu tots els meus pecats, renoveu-me en el vostre amor, i feu-me viure ben unit a la comunitat dels germans, perquè puga anunciar als homes la vostra salvació.

ACTE PENITENCIAL / JO CONFESSE / I Confess (Version A)
És una de les pregàries per demanar perdó que es poden dir al començament de la missa.



Jo confesse a Déu totpoderós, i a vosaltres germans, que he pecat, per culpa meua, de pensament, paraula, obra i omissió. Per això demane a la Verge Maria, Mare de Déu, als àngels i als sants, i a vosaltres, germans, que pregueu per mi a Déu, nostre Senyor.

SALUTACIÓ PASQUAL A MARIA / REGINA COELI (Version A)
Reina del cel, alegreu-vos, al·leluia perquè aquell que meresquéreu portar, al·leluia, ha ressuscitat tal com digué, al·leluia. Pregueu Déu per nosaltres, al·leluia. V.- Alegreu-vos, Verge Maria, al·leluia R.- Perquè realment el Senyor ha res-suscitat, al·leluia. Preguem: Oh Déu, vós ompliu el món d’alegria amb la resurrecció del vostre Fill, Jesucrist, nostre Senyor. Per la intercessió de la seua Mare, la Verge Maria, concediu-nos d’assolir el goig de la vida eterna. Per Crist Senyor Nostre.

SALUTACIÓ A MARIA / ANGELUS (Version A)
Luke 1:28-38 Invocació tradicional a la Mare de Déu.

V.- L’àngel del Senyor anuncià a Maria. R.- I ella concebé per obra de l’Esperit Sant. Déu vos salve, Maria... V.- Sóc l’esclava del Senyor R.- Que es complisquen en mi les teues paraules. Déu vos salve, Maria... V.- El qui és la paraula es va fer home. R.- I va habitar entre nosaltres. Déu vos salve, Maria... V.- Pregueu per nosaltres, Santa Mare de Déu. R.- Perquè siguem dignes de les pro-meses de Crist.

Preguem: Infoneu, Senyor, la vostra gràcia en els nostres cors. I feu que els qui, per l’anunci de l’àngel, hem conegut l’encarnació de Jesucrist el vostre Fill, siguem conduïts per la seua passió i la seua creu a la glòria de la resurrecció Per Crist Senyor nostre. Amén.

CÀNTIC DE SIMEÓ / Canticle of Simeon / NUNC DIMITIIS (Version A)
Luke 2:29-32

Ara, Senyor, deixeu que el vostre servent se’n vaja en pau, com li havíeu promés. Els meus ulls han vist el Salvador que preparàveu per presentar-lo a tots els pobles: llum que es revele a les nacions, glòria d’Israel, el vostre poble.

CÀNTIC DE ZACARIES / Canticle of Zechariah / Benedictus (Version A)
"Blessed be the Lord, the God of Israel..." Luke 1:68-79

Beneït siga el Senyor, Déu d’Israel, ha visitat el seu poble i l’ha redimit. Fa que s’aixeque un salvador poderós a la casa de David el seu servent, com ho havia anunciat de temps antic, per boca dels seus sant profetes. Així ens salva, alliberant-nos dels enemics, de les mans dels qui ens volen mal, mogut per l’amor que el fa fidel als nostres pares, i pel record de l’aliança santa, que jurà al nostre pare Abraham, prometent concedir-nos que, sense por, lliures dels enemics, li donem culte amb santedat i justícia tota la vida. I a tu infant, et diran profeta de l’Altíssim, perquè aniràs al davant del Senyor a preparar els seus camins, Faràs saber al poble que li ve la salvació, el perdó dels seus pecats, per l’amor entranyable del nostre Déu. Perquè ens estima, ens visitarà un Sol que ve del cel, per il·luminar els qui viuen a la fosca, a les ombres de la mort, i guiar els nostres passos pels camins de pau.

INVOCACIÓ A L’ESPERIT SANT / Invocation of the Holy Spirit (Version A)


V.- Veniu, Esperit Sant, ompliu el cor dels vostres fidels i enceneu la flama del vostre amor. Envieu el vostre Esperit i renaixerà la creació.

R.- I renovareu la vida sobre la terra.

Preguem. Oh Déu, Vós heu instruït els cors dels fidels amb la llum de l’Esperit Sant. Concediu-nos de comprendre la saviesa segons el mateix Esperit, i de comptar sempre amb el seu consol. Per Crist Senyor Nostre. Amén.

PARAULES PER RECORDAR / Words to Remember (Version A)
1.- “Jo sóc el camí, la veritat i la vida: ningú no va al Pare sinó per mi” (Jn 14,6).

2.- “Jo sóc el bon pastor. El bon pastor dóna la vida per les ovelles” (Jn10,11).

3.- “Jo sóc el cep, vosaltres les sarments. Qui resta en mi i jo en ell, dóna molt de fruit. Perquè sense mi no podeu fer res” (Jn 15,5).

4.- “Jo sóc el pa viu baixat del cel: qui menge d’aquest pa viurà per sempre. I el pa que jo donaré és la meua carn, perquè done vida al món” (Jn 6,51).

5.- “Estima el Senyor, el teu Déu, amb tot el cor, amb tota l’ànima, amb tot el pensament, amb totes les forces. Aquest és el manament més gran i el primer de tots. El segon és molt semblant: Estima als altres com a tu mateix. Tots els manaments escrits en els llibres de la Llei i dels profetes vénen d’aquests dos” (Mt 22, 37-40).

6.- “Un manament nou vos done, que us estimeu els uns als altres; tal com jo vos he estimat, estimeu-vos també vosaltres. En això coneixeran que sou deixebles meus, si vos teniu amor els uns als altres” (Jn 13, 34-35).

7.- “No judiqueu, i Déu no us judicarà. No condemneu, i Déu no us condemnarà. Perdoneu, i Déu us perdonarà. Doneu, i Déu us donarà” (Lc 6,37-38).

8.- “Demaneu, i Déu us donarà; busqueu, i trobareu; truqueu, i Déu us obrirà” (Lc 11,9)

9.- “Vosaltres sou la llum del món. La vostra llum ha de resplendir davant la gent perquè, en veure el bé que heu obrat, glorifiquen el vostre Pare del cel” (Mt 5, 14-16).

10.- “Vés, ven tot el que tens i dóna-ho als pobres, i així Déu serà la teua riquesa; després, vine i segueix-me” (Mc 10,21).

11.- “Amb el Regne de Déu passa com amb un tresor amagat en un camp. L’home que el troba el deixa amagat i, content de la troballa, se’n va, ven tot el que té i compra aquell camp” (Mt 13,44).

12.- “El Fill de l’home no ha vingut a ser servit, sinó a servir i a donar la vida per tots els homes” (Mt 20,28).

13.- “No m’heu escollit vosaltres a mi. Sóc jo, qui us ha escollit a vosaltres, i us he destinat perquè us poseu en camí i doneu fruit, i un fruit que dure” (Jn 15,16).

14.- “On n’hi ha dos o tres de reunits en el meu nom, allà sóc jo enmig d’ells” (Mt 18,20).

15.- “Jo seré amb vosaltres cada dia, fins a la fi del món” (Mt 28,20).

(Les citacions dels evangelis tenen el següent significat: Mt: Mateu / Mc: Marc / Lc: Lluc / Jn: Joan)

ELS SAGRAMENTS / The 7 Sacraments (Version A)
1.-Baptisme. 2.-Confirmació. 3.-Penitència. 4.-Eucaristia. 5.-Unció dels malalts. 6.-Orde sacerdotal. 7.-Matrimoni.

ELS MANAMENTS DE LA LLEI DE DÉU / The Ten Commandments (Version A)
Els deu manaments que nosaltres conei-xem són una adaptació dels que Déu entregà a Moisès al Sinaí (vegeu Èxode 20,1-21 i Deuteronomi 5, 1-22). Jesús els resumí en dos (Mateu 22, 35-40)

El primer, estimaràs Déu sobre totes les coses. El segon, no prendràs el nom de Déu en va. El tercer, santificaràs les festes. El quart, honraràs pare i mare. El cinquè, no mataràs. El sisè, no faràs accions impures. El setè, no robaràs. El vuitè, no diràs falsos testimonis ni mentiràs. El novè, no consentiràs desigs impurs. El desè, no desitjaràs els béns del pròxim. Aquests deu manaments es resumeixen en dos: estimar Déu sobre totes les coses, i estimar els altres com a tu mateix.

El diumenge / Sunday
El diumenge és la festa de cada setmana. És el dia que tots els cristians ens reunim per l’Eucaristia, per la missa. Allà escoltem la Paraula de Jesús i ens alimentem amb el pa que és el seu Cos.

La Setmana Santa i la Pasqua / Holy Week and Easter
1.-Diumenge de Rams. Jesús entra a Jerusalem i és aclamat pels infants i tota la gent. I comença el seu camí cap a la creu.

2.-Dijous Sant. Jesús, el dia abans de la seua mort, fa l’últim sopar amb els seus deixebles, i els dóna l’Eucaristia i el manament de l’amor.

3.-Divendres Sant. És el dia de la passió i la mort de Jesús. Per amor, ell entrega la seua vida. Nosaltres contemplem la seua creu amb fe i agraïment.

4.-Dissabte Sant. És el dia del silenci, perquè Jesús és al sepulcre. És el dia de l’esperança, perquè creiem que ressuscitarà.

5.-Pasqua. La Vetlla Pasqual, la Nit de Pasqua, és la festa més important de l’any, per a nosaltres els cristians. Perquè celebrem que Jesús ha ressuscitat i viu per sempre per donar-nos amor i vida.

6.-Pentecosta. Amb la Pasqua comencem cada any cinquanta dies en honor de Jesús ressuscitat, que s’acaben el diumenge de Pentecosta, que és el dia en què celebrem que Jesús ens ha donat el seu Esperit Sant.

7.-Quaresma. Són els quaranta dies que ens preparen per a la Setmana Santa i la Pasqua. Són dies en què ens esforcem en convertir-nos, a ser més cristians, en viure més tal com Jesús va viure.

El Nadal / Christmas
1.-Nadal. Jesús neix a Betlem: Déu es fa home com nosaltres, Déu ve a viure la nostra mateixa vida. Això és el que celebrem cada any, amb molta alegria, el 25 de desembre.

2.-Epifania. Jesús és adorat pels reis, uns personatges vinguts de països llunyans. I és que Jesús ve per ser llum per a tots els homes de tot arreu. Ho celebrem el 6 de gener.

3.-Advent. Són les quatre setmanes que ens preparen per al Nadal. Són dies per esperar la vinguda del Senyor i preparar els seus camins.

La Mare de Déu i els sants / Blessed Mother and the Saints Feasts
Festa de Santa Maria, Mare de Déu: 1 de gener

Festa de sant Josep: 19 de març

Festa de sant Jordi: 23 d’abril

Festa de sant Vicent Ferrer: dilluns següent al segon diumenge de Pasqua

Festa de la Mare de Déu dels Desemparats: segon diumenge de maig

Festa de sant Joan Baptista: 24 de juny

Festa de sant Pere i sant Pau: 29 de juny

Festa de sant Jaume: 25 de juliol

Festa de l’Assumpció de la Mare de Déu: 15 d’agost

Festa de sant Francesc d’Asís: 4 d’octubre

Festa de la dedicació de la Seu: 9 d’octubre

Festa de tots sants: 1 de novembre

Festa de la Immaculada Concepció de la Mare de Déu: 8 de desembre.

Pregària per a abans de llegir la Sagrada Escriptura / Prayer Before Reading the Scriptures
del Monestir de Bose (Itàlia)

Déu nostre, Pare de la Llum, Vós heu enviat al món la vostra Paraula, saviesa eixida de la vostra boca, que ha estés el seu poder sobre tots els pobles de la terra.

Vós heu volgut, a través del que hi ha escrit de vós en la Llei de Moisés, en els profetes i els salms, que la Paraula manifestés la seua voluntat i parlés al vostre poble del Messies Jesús.

Finalment heu volgut que el vostre mateix Fill, Paraula eterna eixida de vós, esdevingués carn i plantés la seua tenda entre nosaltres, nascut de Maria i concebut per l’Esperit Sant.

Envieu damunt meu l’Esperit Sant perquè em done un cor capaç d’escoltar, que em permeta de trobar-lo en aquesta santa Escriptura i genere la Paraula en mi.

Que l’Esperit Sant lleve el vel dels meus ulls, em guie a la veritat completa, em done intel·ligència i perseverança. Vos ho demane per Crist, Senyor nostre, beneït pels segles dels segles. Amén.

PREGÀRIA A JESÚS OBRER DEL MILITANT CRISTIÀ OBRER / PRAYER TO JESUS ​​BY CHRISTIAN WORKERS AND WORKERS OF MILITARY
Senyor Jesús, vós oferim tot el dia: el nostre treball, els nostres lluites, nostres alegries i nostres penis.

Concediu-nos, a igual que als nostres germans del treball de pensar com Vós, de treballar amb Vós i de viure en Vós.

Doneuns la gràcia d'estimar-vos amb tot el nostre cor i de servir-vos amb tots els nostres forces.

Que el vostre Regne esdevinga un fet a les fàbriques, als tallers, a les mines, als camps, a la mar, a les escoles, als despatxos i a les nostres cases.

Que els militants que pateixen desànim romanguen en el vostre Amor

I que els obrers morts en el camp d'honor del treball i de la lluita descansen a pau.

Mare dels pobres, pregueu per nosaltres.

CÀNTIC DE MARIA: MAGNÍFICAT (Version A)
Luke 1:46-55

L’evangeli de Lluc (1,46-55) recull aquestes paraules entusiasmades de Maria, que lloa Déu pel seu amor.

La meua ànima magnifica el Senyor, i el meu esperit celebra Déu que em salva, perquè ha mirat la petitesa de la seua serventa. Des d’ara totes les generacions em diran benaurada, perquè el Totpoderós obra en mi meravelles. El seu nom és sant, i l’amor que té als qui creuen en ell s’estén de generació en generació. Les obres del seu braç són potents, dispersa els hòmens de cor altiu, derroca els poderosos del soli i exalça els humils. Ompli de bens els pobres, i els rics se’n tornen sense res. Ha protegit Israel, el seu servent, com ho havia promés als nostres pares; s’ha recordat del seu amor a Abraham i a la seua descendència per sempre.

EVANGELI / Prayers Before the Readings
S.- El Senyor estiga en vosatres P.- I en el teu espirit. S.- Llectura del Sant Evangeli segons sant… P.- Glòria a tu, Senyor. S.- (acabada la llectura). És Paraula de Deu. P.- Glòria a tu, senyor Jesús.

EL MISSATGE DE FELICITAT DE JESÚS: LES BENAURANCES / The Eight Beatitudes (Version A)
Matthew 5:3-10 Són frases que formen part de l’anomenat “sermó de la muntanya” que apareix a l’evangeli de Mateu al capítol 5 i següents.

Feliços els pobres en l’esperit: el Regne del cel és per a ells. Feliços els qui estan de dol: vindrà el dia que seran consolats. Feliços els humils: són ells els qui posseiran el país. Feliços els qui tenen fam i set de ser justos: vindrà el dia que seran saciats. Feliços els compassius: Déu els compadirà. Feliços els nets de cor: són ells els qui veuran Déu. Feliços els qui treballen per la pau: Déu els reconeixerà com a fills. Feliços els perseguits pel fet de ser justos: el Regne del cel és per a ells.

Yo Confesse / I Confess / Confiteor
Yo confesse a Deu totpoderós i a vosatres, germans, que he pecat per culpa meua de pensament, paraula, obra i omissió. Per això, demane a la Verge Maria, Mare de Deu, als àngels i als sants, i a vosatres, germans, que pregueu per mi a Deu nostre Senyor.

Senyor, tin pietat / Lord, Have Mercy / Kyrie
S.-Senyor, tin pietat. P.- Senyor, tin pietat. S.- Crist, tin pietat. P.- Crist, tin pietat. S.-Senyor, tin pietat. P.- Senyor, tin pietat.

Glòria a Deu / Glory to God / Gloria
Glòria a Deu en el cel, i en la terra pau als hòmens que ama el Senyor. T'alabem, te beneïm, t'adorem, te glorifiquem, te donem gràcies, per la teua immensa glòria, Senyor Deu, Rei celestial, Deu Pare omnipotent. Senyor, Fill Unigènit Jesucrist, Senyor Deu, Corder de Deu, Fill del Pare: Tu, que lleves el pecat del món, tin pietat de nosatres. Tu, que lleves el pecat del món, acull la nostra súplica. Tu, que t'assentes a la dreta del Pare, tin pietat de nosatres. Perque tu eres l'únic Sant, tu, l'únic Senyor, tu, l'únic Altíssim, Jesucrist, ab l'Espirit Sant, en la glòria de Deu Pare. Amén.

Glòria a Deu / Glory to God / Gloria (Version A)
Himne molt antic que diem molts diumenges al començament de la missa

Glòria a Déu a dalt del cel, i a la terra pau als homes que estima el Senyor. Us alabem, us beneïm, us adorem, us glorifiquem, us donem gràcies, per la vostra immensa glòria, Senyor Déu, Rei celestial, Déu Pare omnipotent. Senyor, Fill unigènit, Jesucrist, Senyor Déu, Anyell de Déu, Fill del Pare; vós que lleveu el pecat del món, tingueu pietat de nosaltres; vós que lleveu el pecat del món, acolliu la nostra súplica; vós que seieu a la dreta del Pare, tingueu pietat de nosaltres. Perquè vós sou l’únic Sant, vós l’únic Senyor, vós l’únic Altíssim, Jesucrist, amb l’Esperit Sant, en la glòria de Déu Pare. Amén.

El Credo de Nicea / The Nicene Creed / Credo (Version A)
Crec en un sol Déu, Pare totpoderós, creador del cel i de la terra, de totes les coses visibles i invisibles.

I en un sol Senyor, Jesucrist, Fill Unigènit de Déu, nascut del Pare abans de tots els segles. Déu nat de Déu, Llum resplendor de la Llum, Déu veritable nascut del Déu veritable, engendrat, no pas creat, de la mateixa naturalesa del Pare: per ell tota cosa fou creada. El qual per nosaltres, els homes, i per la nostra salvació davallá del cel. I, per obra de I'Esperit Sant, s'encarnà de la Verge Maria, i es féu home. Crucificat després per nosaltres sota el poder de Ponç Pilat; patí i fou sepultat, i ressuscità el tercer dia, com deien ja les Escriptures, i se'n pujà al cel, on seu a la dreta del Pare. I tornarà gloriós a judicar els vius i els morts, i el seu regnat no tindrà fi.

Crec en l'Esperit Sant, que és Senyor i infon la vida, que procedeix del Pare i del Fill. I juntament amb el Pare i el Fill és adorat i glorificat; que parlà per boca dels profetes.

I en una sola Església, santa, catòlica i apostòlica. Professo que hi ha un sol baptisme per perdonar el pecat. I espero la resurreccíó dels morts, i la vida de la glória. Amén.

Credo (Nicé-constantinopolità) / The Nicene Creed
Crec en un sol Deu, Pare totpoderós, creador del cel i de la terra, de totes les coses visibles i invisibles. Crec en un sol Senyor, Jesucrist, Fill Unigènit de Deu, naixcut del Pare abans de tots els segles. Deu de Deu, Llum de Llum, Deu verdader de Deu verdader; engendrat, no creat, de la mateixa naturalea que el Pare; per Ell tota cosa fon creada. El qual, per nosatres els hòmens i per la nostra salvació, baixà del cel, i per obra de l'Espirit Sant s'encarnà de Maria, la Verge, i es feu home. Crucificat també per nosatres baix el poder de Ponç Pilat, patí i fon sepultat, i resucità al tercer dia, com dien ya les Escritures, se'n pujà al cel, i està assentat a la dreta del Pare; i de nou tornarà en glòria a jujar als vius i als morts, i el seu regnat no tindrà fi. Crec en l'Espirit Sant, que és Senyor i infon la vida, que procedix del Pare i del Fill, i junt al Pare i al Fill és adorat i glorificat, i que parlà per boca dels profetes. Crec en l'Iglésia, que és una, santa, catòlica i apostòlica. Professe que hi ha un sol batisme per al perdó dels pecats. Espere la resurrecció dels morts i la vida del món futur. Amén.

CREDO (dels Apòstols) / Apostles' Creed / Credo
Crec en un Deu, Pare totpoderós, creador del cel i de la terra. I en Jesucrist, únic Fill seu, Senyor nostre, que fon concebut per obra i gràcia de l'Espirit Sant, naixqué de Santa Maria Verge, patí baix del poder de Ponç Pilat, fon crucificat, mort i sepultat, devallà als inferns; resucità al tercer dia d'entre els morts, se'n pujà al cel i està assentat a la dreta de Deu, Pare totpoderós. Des d'allí ha de vindre a jujar als vius i als morts. Crec en l'Espirit Sant, la santa Iglésia catòlica, la comunió dels sants, el perdó dels pecats, la resurrecció de la carn i la vida perdurable. Amén.

PRESENTACIÓ DE LES OFRENES /
S.- Et beneïm, Senyor, Deu de l'univers, per este pa, que hem acceptat de la teua bondat i que és fruit de la terra i del treball dels hòmens: te'l presentem per a que es convertixca per a nosatres en pa de vida. P.- Que Deu siga beneït per sempre. S.- Et beneïm, Senyor, Deu de l'univers, per este vi, que hem acceptat de la teua bondat i que és fruit de la vinya i del treball dels hòmens: te'l presentem per a que es convertixca per a nosatres en beguda espiritual. P.- Que Deu siga beneït per sempre. S.- Pregueu, germans, per a que este sacrifici, meu i vostre, siga agradable a Deu Pare omnipotent. P.- Que el Senyor accepte de les teues mans este sacrifici a alabança i glòria del seu nom, i també pel nostre be i de tota la seua santa Iglésia.

PREFACI / Preface
S.- El Senyor estiga en vosatres P.- I en el teu espirit. S.- Amunt els cors. P.- Els elevem al Senyor. S.-Donem gràcies al Senyor, Deu nostre. P.- És just i necessari.

Sant, Sant, Sant / Holy, Holy, Holy / Sanctus
P.- Sant, Sant, Sant és el Senyor, Deu de l'univers. El cel i la terra estan plens de la teua glòria. Hosanna en el cel. Beneït el qui ve en nom del Senyor. Hosanna en el cel.

ACLAMACIONS / Mystery of Faith
S.- Proclamem el misteri de la fe. P.- Anunciem la teua mort, proclamem la teua resurrecció, esperem el teu retorn, Senyor Jesús.

PARE NOSTRE / Our Father / Pater Noster
S.- Fidels a un manament del Salvador, i seguint la seua divina ensenyança, gosem dir: P.- Pare nostre, que estàs en el cel; santificat siga el teu nom; vinga a nosatres el teu regne; faça's la teua voluntat aixina en la terra com en el cel. P.- Dona-nos hui el nostre pa de cada dia; i perdona les nostres ofenses, aixina com també nosatres perdonem als nostres ofensors; no deixes que caigam en tentació, i lliura-nos del mal. Amén. S.- Lliura-nos, Senyor, de tots els mals... el nostre salvador. P.- Perque són teus per a sempre el regne, el poder i la glòria.

Corder de Deu / Lamb of God / Agnus Dei
P.- Corder de Deu, que lleves el pecat del món, tin pietat de nosatres. P.- Corder de Deu, que lleves el pecat del món, tin pietat de nosatres. P.- Corder de Deu, que lleves el pecat del món, dona-nos la pau. S.- Mireu el Corder de Deu, mireu el qui lleva el pecat del món: P.- Senyor, no soc digne de que entres en ma casa; dis-ho només de paraula i serà salva la meua ànima.

DESPEDIDA / After Final Blessing
S.- Germans, aneu-vos-en en pau. P.- Donem gràcies a Deu.

Santa Nit / Silent Night / Stille Nacht
(Catalan version) Luke 2:1-20

Santa nit!, plàcida nit! els pastors han sentit l'alleluia que els àngels cantant en el món han estat escampant: El Messies és nat! El Messies és nat!

Santa nit!, plàcida nit! Ja està tot adormit; vetlla sols en la cambra bressant dolça Mare que al Nin va cantant; dorm en pau i repòs, dorm en pau i repòs.

Santa nit!, plàcida nit! El Jesús, tan petit, és el Déu, Ser Suprem poderós, en humil petitesa reclòs per l'home redimir, per l'home redimir.